MT
22.7.2022
Il-Ġurnal Uffiċjali tal-Unjoni Ewropea
C 281/13
Il-kompożizzjoni kimika tat-tessuti li jittieklu tal-laħam tal-“Katsikaki Limnou” tvarja minn dik tal-gidien minn partijiet oħra tal-Greċja, li għandhom valur medju tax-xaħam ta’ 1,2 %, imqabbel ma’ 6,9 % fil-każ tal-“Katsikaki Limnou”. 3.3.
Għalf (għall-prodotti li joriġinaw mill-annimali biss) u materja prima (għall-prodotti pproċessati biss) Il-gidien jitwieldu bejn l-aħħar ta’ Novembru u l-aħħar ta’ Frar.
Jiġu mreddgħa għal perjodu ta’ bejn 45 u 60 jum.
Fi tmiem dan il-perjodu, il-gidien jidraw jikkunsmaw foraġġ oħxon bl-użu ta’ għalf ta’ adattament li jikkonsisti f’oġġetti tal-ikel ħoxnin, bħall-ħuxlief miċ-ċereali u l-legumi prodotti lokalment.
Wara l-ftim, normalment ikun hemm perjodu ta’ bejn xahar u xahrejn fir-rebbiegħa meta l-gidien jirgħu mal-mogħoż adulti.
Il-mogħoż imrobbija f’Limnos u Agios Efstratios jiġu minn popolazzjonijiet lokali li jirriżultaw mit-taħlit naturali tarrazza Capra prisca, li hija indiġena għall-Greċja.
Il-mogħoż huma żgħar u adattati għall-mikroklima u l-ambjent talgżejjer ta’ Limnos u Agios Efstratios.
Id-dieta tal-mogħoż fil-biċċa l-kbira tagħha hija bbażata fuq ir-ragħa ħieles fil-mergħat taż-żona ġeografika speċifika.
Id-dieta tinkludi wkoll taħlitiet supplimentari li ġeneralment ikun fihom prodotti dderivati minn ċereali, legumi, tiben taċ-ċereali (l-aktar qamħ durum), xnien, u prodotti taż-żrieragħ li minnhom jintgħasar iż-żejt, prodotti prinċipalment fiż-żona ġeografika demarkata, vitamini u oligoelementi. 3.4.
Passi speċifiċi tal-produzzjoni li jridu jsiru fiż-żona ġeografika ddefinita L-isem “Katsikaki Limnou” jista’ jintuża biss u esklużivament għall-gidien imwielda, imrobbija u mbiċċra fiż-żona demarkata.
Dan jinkludi l-iżvinar, it-tqaxxir u l-evixxerazzjoni.
Il-mogħoż li minnhom jitwieldu l-gidien ukoll ikunu twieldu u ġew imrobbija fiż-żona ġeografika demarkata. 3.5.
Regoli speċifiċi dwar it-tqattigħ, it-taħkik, l-ippakkjar, eċċ. — 3.6.
Regoli speċifiċi dwar it-tikkettar Minbarra r-rekwiżiti tat-tikkettar stabbiliti fil-leġiżlazzjoni nazzjonali u tal-UE, irrispettivament minn kif il-prodott jiġi ppreżentat għall-bejgħ (sħiħ, nofs karkassa jew f’qatgħat), il-logo speċjali li ġej jitwaħħal mal-laħam tal-“Katsikaki Limnou”:
Il-logo ta’ hawn fuq irid ikun akkumpanjat minn numru tal-kodiċi li jidentifika lill-annimal u l-azjenda li minnha oriġinat il-karkassa, kif ukoll id-data tat-tbiċċir.
In-numru tal-kodiċi jikkonsisti minn: — kodiċi numeriku li jikkorrispondi għall-azjenda li fiha ġew prodotti l-annimali — il-kodiċi tal-identità tal-annimal ħaj li jikkorrispondi għall-karkassa — id-data tat-tbiċċir.
Pereżempju, karkassa mill-azjenda bin-numru tal-kodiċi EL8330**** u n-numru tal-annimal ħaj 002, imbiċċra fl01/12/2020, tingħata l-kodiċi uniku 8330****002-01/12/2020.